Τζέι Αρ Σμιθ

Ο Ερλ Τζόζεφ Σμιθ & Γουέσον ο 3ος (Earl Joseph "J. R." Smith & Wesson III, 9 Σεπτεμβρίου 1985), πιο γνωστός ως Τζέι Αρ Σμιθ, είναι Αμερικανός καλαθοσφαιριστής που αγωνίστηκε για τελευταία φορά στο NBA με τη φανέλα των Κλίβελαντ Καβαλίερς, ενώ έχει επίσης αγωνιστεί στους Νιου Ορλίνς Χόρνετς, τους Ντένβερ Νάγκετς και τους Νιου Γιορκ Νικς.
Στη πολυετή καριέρα του ο Σμιθ έχει ξεχωρίσει για τις αλτικές του ικανότητες, την εκτελεστική του ικανότητα από τη γραμμή των τριών πόντων και τον εκκεντρικό του χαρακτήρα. Θεωρείται ως ένας από τους πιο ταλαντούχους σκόρερς των τελευταίων ετών που όμως δεν εκπλήρωσε τις αρχικές προσδοκίες που υπήρχαν γι' αυτόν. Έχει κερδίσει το βραβείο του καλύτερου έκτου παίκτη το 2013 Knicks' J.R. Smith wins Kia Sixth Man Award: ,nba.com,23 Απριλίου 2013 ενώ υψηλότερη ομαδική διάκριση είναι η κατάκτηση του πρωταθλήματος του NBA με τους Καβαλίερς το 2016ΠΡΩΤΑΘΛΗΤΕΣ ΟΙ CAVALIERS ΤΟΥ LEBRON!: ,20 Ιουνίου 2016. Είχε επίσης ένα μικρό πέρασμα από το πρωτάθλημα της Κίνας ως παίκτης των Σεγιάνγκ Γκόλντεν Μπουλς.

Γυμνασιακή Καριέρα
Ο Σμιθ μεγάλωσε στην περιοχή Κλαρκσμπουργκ του Νιού Τζέρσεϋ και φοίτησε στο Millstone Middle School απ' όπου και αποφοίτησε το 1999. Αρχικά πέρασε από το Γυμνάσιο Στάινερτ και το Καθολικό Γυμνάσιο ΜακΚόριστιν πριν μεταγραφεί στοΓυμνάσιο Λέικγουντ όπου και έπαιξε πρώτη φορά μπάσκετ στα πλαίσια σχολικών πρωταθλημάτων. Αργότερα μετακινήθηκε στο Saint Benedict's Preparatory School και στα χρόνια του ως μέλος της σχολικής ομάδας είχε κατά μέσο όρο 27 πόντους, 6 ριμπάουντ και 5 ασίστ ανά αγώνα. Αποτελώντας ένα από τα πιο υποσχόμενα ονόματα ανάμεσα στους συνομηλίκους του δέχθηκε πολλές υποτροφίες και το φθινόπωρο του 2003, αποδέχθηκε την υποτροφία του Νορθ Καρολάινα ενός από τα καλύτερα κολλεγιακά προγράμματα μπάσκετ στο NCAA.

Δεν αγωνίστηκε εκεί καθώς με την αποφοίτησή του από το γυμνάσιο δήλωσε συμμετοχή στα Ντραφτ του 2004 και έγινε ένας από τους 9 αθλητές που εκείνη τη χρονιά έλαβαν μέρος στα Ντραφτ προερχόμενοι απευθείας από το Γυμνάσιο.

Τον Απρίλιο του 2004 έλαβε μέρος στο Ολ Σταρ Παιχνίδι των ΜακΝτόναλντς για παίκτες Γυμνασίων και με τους 25 πόντους που σημείωσε κέρδισε το βραβείο του MVP μαζί με τον Ντουάιτ ΧάουαρντHoward, J.R. Smith co-MVPs:,1 Απριλίου 2004.

Επαγγελματική Καριέρα

Νιού Ορλίνς Χόρνετς
Οι Νιού Ορλίνς Χόρνετς επέλεξαν τον Σμιθ στο νούμερο 18 του ΝτραφτNBA Draft history: 2004 Draft: και στην πρώτη του χρονιά είχε 10,3 πόντους, 2 ριμπάουντ και 1,9 ασίστ σε 24 λεπτά ανά αγώνα. Βραβεύθηκε τρεις φορές ως Καλύτερος Ρούκι του μήνα στη Δυτική Περιφέρεια (τον Ιανουάριο, τον Φεβρουάριο και τον Μάρτιο) και συμπεριλήφθηκε στην Καλύτερη Πεντάδα των Ρούκι. Επίσης έλαβε μέρος στον Διαγωνισμό Καρφωμάτων τερματίζοντας τρίτος πίσω από τον Αμάρε Στούνταμαϊρ και τον, τελικό νικητή, Τζος Σμιθ. Η ακόλουθη σεζόν δεν ήταν το ίδιο καλή αφού ο χρόνος συμμετοχής του μειώθηκε και ο ίδιος σημείωνε 7,7 πόντους σε 18 λεπτά μέσο όρο σε κάθε παιχνίδι.

Ντένβερ Νάγκετς
Στις 14 Ιουλίου του 2006 οι Χόρνετς αντάλλαξαν τον Σμιθ και τον πάουερ φόργουορντ Πι Τζέι Μπράουν στους Σικάγο Μπουλς μέσω ανταλλαγής για τον σέντερ Τάισον ΤσάντλερBulls to deal Chandler to Hornets for Brown, Smith:. Στις 20 Ιουλίου οι Μπουλς έστειλαν τον Σμιθ στουςΝτένβερ Νάγκετς για τον γκαρντ Χάουαρντ Έισλι και δεύτερο στο Ντραφτ 2ου γύρου του 2007Nuggets Acquire J.R. Smith from Bulls:,nba.com,20 Ιουλίου 2006.
Στην πρώτη του σεζόν ο Σμιθ, έχοντας τον ρόλο του Έκτου Παίκτη παρουσιάστηκε βελτιωμένος σημειώνοντας 13 πόντους ανά αγώνα μαζί με 2,3 ριμπάουντ και 1,4 ασίστ με 39% στα τρίποντα.
Την ίδια χρονιά θα έκανε και τα πρώτα του παιχνίδια στα πλέι-οφ ωστόσο οι εμφανίσεις του ήταν από γοητευτικές. Οι Νάγκετς αποκλείστηκαν και ο Σμιθ σε 4 παιχνίδια είχε 4.3 πόντους με 0/12 τρίποντα συνολικά ενώ, ως αποτέλεσμα ο προπονητής του Τζορτζ Καρλ δεν τον έβαλε να αγωνιστεί στο 5ο και τελευταίο παιχνίδι της σειράς.
Την επόμενη χρονιά με τον Σμιθ στον ίδιο αγωνιστικό ρόλο να πετυχαίνει 12,3 πόντους μέσο όρο οι Νάγκετς πέρασαν στα πλέι-οφ όμως έχασαν με 4-0 τη σειρά από τους Λος Άντζελες Λέικερς. Παρ' όλα αυτά οι εμφανίσεις του Σμιθ ήταν εντυπωσιακές μετρώντας 18,3 πόντους με 53,5% ευστοχία στα σουτ. 

Η ακόλουθη αγωνιστική περίοδος ήταν η πιο καλή της καριέρας του ως τότε με τον ίδιο να ξεπερνά για πρώτη φορά το φράγμα των 1.000 πόντων σε μια σεζόν μετρώντας 15,2 πόντους, 3,7 ριμπάουντ και 2,8 ασίστ. Ήταν για δεύτερη φορά παρών στον διαγωνισμό καρφωμάτων όπου και πάλι αναδείχθηκε 3ος. Στις 13 Απριλίου του 2009 έκανε ρεκόρ καριέρας πετυχαίνοντας 45 πόντους απέναντι στους Σακραμέντο Κινγκς με 11 εύστοχα τρίπονταSmith knocks down franchise-high 11 3's as Nuggets lock up Northwest title:,14 Απριλίου 2009.
Στα πλέι-οφ οι Νάγκετς έφτασαν ως τους τελικούς της Δυτικής Περιφέρειας όπου και αποκλείστηκαν με 4-2 νίκες από τους Λέικερς.
Συνολικά σε 16 παιχνίδια στην ποστ-σίζον ο Σμιθ είχε 14,9 πόντους.

Τη σεζόν 2009-10 και συγκεκριμένα στις 23 Δεκεμβρίου του 2009 σκόραρε 41 πόντους ενάντια στους Ατλάντα Χοκς με 10 εύστοχα τρίποντα και έγινε ο πρώτος παίκτης στην ιστορία του NBA που ευστοχεί σε διψήφιο αριθμό τριπόντων σε πάνω από ένα παιχνίδι. Η σεζόν τελείωσε με τον Σμιθ να έχει 15,4 πόντους, 3,1 ριμπάουντ και 2,4 ασίστ και με τα περισσότερα εύστοχα τρίποντα στο πρωτάθλημα από παίκτη που δεν παίζει βασικός. Ωστόσο στα πλέι-οφ οι Νάγκετς και πάλι αποκλείστηκαν νωρίς.

Η σεζόν 2010-11 έμελλε να είναι και η τελευταία του Τζέι Αρ Σμιθ στο Ντενβερ. Στον ρόλο του Έκτου Παίκτη μέτρησε 12,3, 2,2 ασίστ και 4,1 ριμπάουντ ενώ στα πλέι-οφ έκανε μέτριες εμφανίσεις με μόλις 9,8 πόντους μέσο όρο σε 5 αγώνες με τους Νάγκετς να γνωρίζουν ξανά τον αποκλεισμό ξανά στον πρώτο γύρο.

Το πέρασμα από την Κίνα

Κατα τη διάρκεια του Λοκ-Άουτ στο ΝΒΑ το φθινόπωρο του 2011 ο Σμιθ υπέγραψε συμβόλαιο με την κινεζική ομάδα Σεγιάνγκ Γκόλντεν ΜπουλςΣτην Κίνα ο Τζέι Αρ Σμιθ:,14 Σεπτεμβρίου 2011.
Την 1η Φεβρουαρίου ευστόχησε σε 14 τρίποντα, είχε 60 πόντους και βοήθησε τους Γκόλντεν Μπουλς να νικήσουν τους Τσιγκντάο Ιγκλς. Κλήθηκε να συμμετάσχει στο Ολ Σταρ Γκέιμ του Κινεζικού Πρωταθλήματος αλλά δεν εμφανίστηκε επικαλούμενος προσωπικούς λόγους.
Με τον αποκλεισμό της ομάδας από τη συνέχεια του πρωταθλήματος τις 12 Φεβρουαρίου ο Σμιθ ήταν πλέον ελεύθερος να επιστρέψει στην Αμερική.

Νιου Γιορκ Νικς
Μετά το πέρασμά του από την Κίνα ο Σμιθ υπέγραψε στους Νιού Γιορκ ΝικςΠήραν Τζέι Αρ Σμιθ:,,novasports.gr,18 Φεβρουαρίου 2012. Έκανε το ντεμπούτο του στην εντός έδρας αναμέτρηση με τους Ντάλας Μάβερικς και είχε 15 πόντους. Στις 17 Απριλίου έκανε την καλύτερη του εμφάνιση της χρονιάς κόντρα στους Μπόστον Σέλτικς με 25 πόντους και 7/10 τρίποντα.
Οι Νίκς μπήκαν στα πλέι-οφ όπου αποκλείστηκαν με 4-1 νίκες από τους μετέπειτα πρωταθλητές Μαϊάμι Χιτ με τον Σμιθ να έχει 12,2 πόντους στη σειρά.

Τη σεζόν 2012-13 ο Σμιθ αναλαμβάνοντας τον ρόλο της δεύτερης επιθετικής επιλογής στους Νικς μετά τον Καρμέλο Άντονι μέτρησε 18,1 πόντους, 5,3 ριμπάουντ και 2,7 ασίστ και κέρδισε το βραβείο του Καλύτερου Έκτου Παίκτη συμβάλλοντας στο να ολοκληρώσουν οι Νικς τη χρονιά με ρεκόρ 54-28 πραγματοποιώντας την καλύτερη σεζόν της σύγχρονης ιστορίας τους. Μάλιστα τον Δεκέμβριο του 2012 είχε και δυο νικητήρια σουτ αρχικά απέναντι στους Σάρλοτ Μπόμπκατς και μετέπείτα με τους Φοίνιξ Σανς.
Στα πλέι-οφ όμως ήταν κατώτερος τον προσδοκιών αφού αρχικά τιμωρήθηκε με έναν αγώνα απουσίας για αγκωνιά στον Τζέισον ΤέρρυJ.R. Smith suspended for Game 4:,,28 Απριλίου /2013 στη, νικηφόρα για του Νικς, σειρά με τους Σέλτικς ενώ σούταρε με χαμηλά ποσοστά στον 2ο γύρο απέναντι στους Ιντιάνα Πέισερς από τους οποίους οι Νικς αποκλείστηκαν.

Η ακόλουθη χρονιά ήταν άσχημη τόσο για την ομάδα όσο και για τον ίδιο τον Σμιθ. Τιμώρήθηκε με 5 αγώνες για χρήση ναρκωτικών ουσιώνNBA: J.R. Smith violated drug policy:,7 Σεπτεμβρίου 2013 ενώ μεσούσης της σεζόν είχε και άλλες τιμωρίες αφού σε δύο περιπτώσεις βρέθηκε να λύνει τα παπούτσια αντιπάλων τουΤου... έλυσε τα κορδόνια,,contra.gr,6 Ιανουαρίου 2014.
Στις 6 Απριλίου ο Σμιθ ευστόχησε σε 10 τρίποντα απέναντι στους Χιτ, σε ένα παιχνίδι όπου πήρε 22 προσπάθειες πίσω από τη γραμμή των 7,25 μ. κάνοντας και νέο σχετικό ρεκόρ στο πρωτάθλημαJ.R. Smith shoots an NBA-record 22 three-pointers in Knicks' loss:,foxsports,6 Απριλίου 2014.
Οι Νικς έμειναν εκτός πλέι-οφ και ο Σμιθ είχε 14,5 πόντους ανά παιχνίδι.

Η ακόλουθη χρονιά ήταν ακόμη χειρότερη μιας και οι Νικς μετά από μεγάλο σερί ηττών στην αρχή της χρονιάς βρέθηκαν στα χαμηλά της βαθμολογίας με τον ίδιο τον Σμιθ να δέχεται έντονη κριτική.

Κλίβελαντ Καβαλίερς

Στις 5 Ιανουαρίου του 2015 ο Σμιθ μαζί με τον συμπαίκτη του στους Νικς, Ιμάν Σάμπερτ, στάλθηκε μέσω ανταλλαγής στους Κλίβελαντ Καβαλίερς<ref>Τζέι Αρ Σμιθ και Σάμπερτ στους Καβαλίερς: ,5 Ιανουαρίου 2015</ref> ύστερα και από εισήγηση που έκανε γι' αυτόν και ο σταρ της ομάδας, ο ΛεΜπρόν ΤζέιμςLeBron Prioritized Acquiring J.R. Smith Over Shumpert In Knicks' Trade:.
Αν και στο ντεμπούτο το έμεινε δίχως πόντο σε 17 λεπτά συμμετοχής η συνέχεια ήταν καλύτερη. Στο δεύτερο παιχνίδι του ως Καβαλίερ είχε 27 πόντους στην ήττα του συλλόγου από τους Γκόλντεν Στέιτ Γουόριορς.
Η παρουσία του και οι θετικές εμφανίσεις του μαζί με την έλευση του Σάμπερτ και του σέντερ από τη Ρωσία, Τιμοφέι Μοζγκόφ βοήθησαν τους Καβαλίερς να ανακάμψουν και να διαγράψουν ανοδική πορεία τερματίζοντας τελικά στην 2η θέση της Ανατολικής Περιφέρειας. Στις 5 Απριλίου ο Σμιθ με 8 εύστοχα τρίποντα απέναντι στους Μπουλς έφτασε τα 12 παιχνίδια στην καριέρα του με 8+ εύστοχα τρίποντα επίδοση που αποτελεί ρεκόρ στο NBAIn multiple seasons, from 1985-86 to 2014-15, in the regular season, requiring 3-Pt Field Goals >= 8, sorted by most games matching criteria:.

Στα πλέι-οφ τιμωρήθηκε με απουσία από δύο αγώνες των Καβαλίερς όταν στον 1ο γύρο κόντρα στους Σέλτικς έριξε αγκωνιά στον Τζο Κράουντερ. Βοήθησε το Κλίβελαντ να αποκλείσει στο ημιτελικά της Ανατολικής Περιφέρειας τους Μπουλς με 4-2 νίκες αν και οι Μπουλς προηγούνταν με 2-1 αρχικά. 
Στους τελικούς της Ανατολικής Περιφέρειας στο 1ο παιχνίδι της σειράς είχε προσωπικό ρεκόρ πόντων στα πλέι-οφ σταματώντας στους 28 με 8 στα 12 τρίποντα κάνοντας επίσης ρεκόρ συλλόγου σε εύστοχα τρίποντα από ένα παίκτη σε αγώνα πλέι-οφ Πυροβόλο JR Smith και δάκρυα; ,21 Μαΐου 2015. Οι Καβαλίερς νίκησαν τελικά τη σειρά με 4-0 νίκες με τον Σμιθ να έχει μέσο όρο 18 πόντους και 7,5 ριμπάουντ έχοντας μάλιστα και δύο νταμπλ-νταμπλ.
Κατάκτησε έτσι τον πρώτο τίτλο Περιφέρειας στην καριέρα του και στις 4 Ιουνίου έκανε την πρώτη του συμμετοχή σε τελικούς NBA με 9 πόντους και 4 ριμπάουντ σε 34 λεπτά συμμετοχής στην εκτός έδρας ήττα της ομάδας του στην παράταση με 108-100 από τους Γκόλντεν Στέιτ Γουόριορς των Στέφεν Κάρι και Κλέι Τόμσον. Ωστόσο οι Κάβαλιερς θα έχαναν τον τίτλο με 4-2 νίκες.

Την επόμενη σεζόν, ο Σμιθ ανανέωσε με τους Καβαλίερς και κατά την κανονική περίοδο μέτρησε 12,4 πόντους ευστοχώντας σε 204 σουτ τριών πόντων, μια επίδοση αποτέλεσε νέο σχετικό ρεκόρ συλλόγου. Το Κλίβελαντ τερμάτισε πρώτο στην Ανατολή με 57 νίκες και στα πλέι-οφ προκρίθηκαν ξανά στους τελικούς πρωταθλήματος όπου θα αντιμετώπιζαν και πάλι τους Γουόριορς. Ο Σμιθ είχε 20 πόντους με 5/10 τρίποντα στο 3ο παιχνίδι βοηθώντας τους Καβς να μειώσουν σε 2-1 τη σειρά. Και παρότι ηττήθηκαν στην επόμενη αναμέτρηση και να βρέθηκαν πίσω με 3-1 νίκες, οι Καβαλίερς κατάφεραν να γίνουν η πρώτη ομάδα στην ιστορία που κάνουν την ανατροπή, κατακτώντας τελικά τον τίτλο με 4-3 νίκες. Αυτό ήταν το πρώτο πρωτάθλημα του Σμιθ στην 12η σεζόν της καρίερας του στο ΝΒΑ. Στον καθοριστικό 7ο τελικό που διεξήχθη στο Όκλαντ ήταν ο 3ος σκόρερ των Καβαλίερς πίσω από τους ΛεΜπρόν Τζέιμς και Κάιρι Ίρβινγκ μετρώντας 12 πόντους, 4 ριμπάουντ και 5/13 σουτ συμβάλλοντας στη νίκη της ομάδας του με 93-89.
Στους Καβαλίερς έμεινε ως το 2019.

Ρεκόρ
Ρεκόρ ΝΒΑ για περισσότερες προσπάθειες τριών πόντων σε έναν αγώνα με 22.
Ρεκόρ ΝΒΑ για περισσότερες προσπάθειες τριών πόντων σε ένα ημίχρονο με 14.
Κάτοχος Ρεκόρ ΝΒΑ για περισσότερες προσπάθειες τριών πόντων σε μία περίοδο με 12 (δύο φορές, μαζί με τον Μάικλ Ρεντ).
Δεύτερη καλύτερη επίδοση στην ιστορία του ΝΒΑ σε εύστοχα τρίποντα σε έναν αγώνα με 11 (με άλλους 5 παίκτες).
Ένας από τους 21 παίκτες στην ιστορία του ΝΒΑ που έχουν ευστοχήσει σε διψήφιο αριθμό τριπόντων σε ένα παιχνίδι.
Ένας από τους 3 παίκτες στην ιστορία του ΝΒΑ που έχουν ευστοχήσει σε διψήφιο αριθμό τριπόντων σε ένα παιχνίδι πάνω από μια φορά.
4η καλύτερη επίδοση ΝΒΑ για περισσότερα εύστοχα τρίποντα σε μία σεζόν πλέι-οφ με 67.
4η καλύτερη επίδοση ΝΒΑ για περισσότερες προσπάθειες τριών πόντων σε μία σεζόν πλέι-οφ με 151 (μαζί με Ντένις Σκοτ).
10η καλύτερη επίδοση ΝΒΑ για περισσότερες προσπάθειες τριών πόντων σε μία σεζόν πλέι-οφ με 142 (μαζί με Άλεν Άιβερσον).
2ος στην ιστορία του ΝΒΑ με τα περισσότερα παιχνίδια με 10+ εύστοχα τρίποντα με 3 (μαζί με Κλέι Τόμσον)In multiple seasons, from 1983-84 to 2015-16, in the regular season, requiring 3-Pt Field Goals >= 10, sorted by most games matching criteria:.
2ος στην ιστορία του ΝΒΑ με τα περισσότερα παιχνίδια με 8+ εύστοχα τρίποντα με 14In multiple seasons, from 1983-84 to 2015-16, in the regular season, requiring 3-Pt Field Goals >= 8, sorted by most games matching criteria:.
2ος στην ιστορία του ΝΒΑ με τα περισσότερα παιχνίδια με 6+ εύστοχα τρίποντα με 54In multiple seasons, from 1983-84 to 2015-16, in the regular season, requiring 3-Pt Field Goals >= 6, sorted by most games matching criteria:.
2ος στην ιστορία του ΝΒΑ με τα περισσότερα παιχνίδια με 15+ προσπάθειες τριών πόντων με 9In multiple seasons, from 1983-84 to 2015-16, in the regular season, requiring 3-Pt Field Goal Attempts >= 15, sorted by most games matching criteria:.
3ος στην ιστορία του ΝΒΑ με τα περισσότερα παιχνίδια με 10+ προσπάθειες τριών πόντων με 98In multiple seasons, from 1983-84 to 2015-16, in the regular season, requiring 3-Pt Field Goal Attempts >= 10, sorted by most games matching criteria:.
3η καλύτερη επίδοση σε πόντους σε ένα μόνο παιχνίδι, ερχόμενος από τον πάγκο, με 45In a single game, from 1983-84 to 2015-16, in the regular season, player did not start game, requiring Points >= 30, sorted by descending Points:.
Ρεκόρ ΝΒΑ για τα περισσότερα παιχνίδια με 40+ πόντους ερχόμενος από τον πάγκο με 3.
4η καλύτερη επίδοση στην ιστορία του ΝΒΑ για τα περισσότερα παιχνίδια με 30+ πόντους ερχόμενος από τον πάγκο με 16.
8η καλύτερη επίδοση στην ιστορία του ΝΒΑ για τα περισσότερα παιχνίδια με 20+ πόντους ερχόμενος από τον πάγκο με 96.
Πρώτος στην ιστορία του ΝΒΑ με 3 συνεχόμενα παιχνίδια με 30+ πόντους ερχόμενος από τον πάγκο μετά τον Ρίκι Πιρς το 1990.
4η επίδοση στην ιστορία του ΝΒΑ με τα περισσότερα παιχνίδια με 30+ πόντους σε μια σαιζόν ερχόμενος από τον πάγκο με 7 (μαζί με άλλους 3 παίκτες).
Περισσότερα παιχνίδια στην ιστορία του ΝΒΑ με 8+ ευστοχα τρίποντα ερχόμενος από τον πάγκο με 7.
Περισσότερα παιχνίδια στην ιστορία του ΝΒΑ με 7+ ευστοχα τρίποντα ερχόμενος από τον πάγκο με 15.
Περισσότερα παιχνίδια στην ιστορία του ΝΒΑ με 5+ ευστοχα τρίποντα ερχόμενος από τον πάγκο με 44.

Στατιστικά

NBA

Κανονική Περίοδος
ΣεζόνΟμάδαΑΑΒΛεπτάΣουτΤρίπονταΒολέςΡΑΚλ.Κοψ.ΛΦΠόντοι2004-2005Νιού Ορλίνς Χόρνετς765624.50.3940.2880.68921.90.70.11.41.810.32005-2006Νιού Ορλίνς Χόρνετς5525180.3930.3710.82221.10.70.111.67.72006-2007Ντένβερ Νάγκετς632423.30.4410.390.812.31.40.80.11.32.3132007-2008Ντένβερ Νάγκετς74019.20.4610.4030.7192.11.70.80.21.51.912.32008-2009Ντένβερ Νάγκετς811827.70.4460.3970.7563.72.810.21.92.315.22009-2010Ντένβερ Νάγκετς75027.80.4140.3380.7063.12.41.30.21.92.315.42010-2011Ντένβερ Νάγκετς79624.90.4350.390.7384.12.21.20.21.32.212.32011-2012Νιού Γιορκ Νικς36127.60.4070.3470.7093.92.41.50.21.32.512.52012-2013Νιού Γιορκ Νικς80033.50.4220.3560.7625.32.71.30.31.72.818.12013-2014Νιού Γιορκ Νικς743732.70.4150.3940.652430.90.31.52.614.52014-2015Νιού Γιορκ Νικς24625.80.4020.3560.6922.43.40.80.21.91.810.92014-2015Κλίβελαντ Καβαλίερς464531.80.4250.390.8183.52.51.40.41.12.612.72015-2016Κλίβελαντ Καβαλίερς777730.70.4150.4000.6342.81.71.10.30.82.612.4

NBA Play Offs
ΣαιζόνΟμάδαΑΑΒΛεπτάΣουτΤρίπονταΒολέςΡΑΚλ.Κοψ.ΛΦΠόντοι2006-2007Ντένβερ Νάγκετς4011.80.2730.001.002.30.510.30.81.54.52007-2008Ντένβερ Νάγκετς40270.5350.3130.8331.81.810.01.3318.32008-2009Ντένβερ Νάγκετς16027.20.4540.3580.5433.32.81.10.31.63.214.92009-2010Ντένβερ Νάγκετς6026.50.3680.3550.8753.81.70.70.31.02.811.22010-2011Ντένβερ Νάγκετς5026.50.3560.4290.727210.40.01.61.69.82011-2012Νιού Γιορκ Νικς50350.3160.1791.002.62.21.20.22.23.812.22012-2013Νιού Γιορκ Νικς11031.90.3310.2730.7214.71.410.51.82.514.32014-2015Κλίβελαντ Καβαλίερς18431.10.4030.3590.7004.71.20.90.60.83.012.82015-2016Κλίβελαντ Καβαλίερς212134.80.4360.4300.6193.21.41.20.20.52.611.5

Κινέζικο Πρωτάθλημα
ΣαιζόνΟμάδαΑΑΒΛεπτάΣουτΤρίπονταΒολέςΡΑΚλ.Κοψ.ΛΦΠόντοι2011-2012Σεγιάνγκ Γκόλντεν Μπουλς32836.40.5170.4780.7587.44.12.50.13.7 34.4

Παραπομπές

ΠηγέςΤα επίσημα στατιστικά του Τζέι Αρ Σμιθ στο NBA''

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές κινεζικών συλλόγων